**Magento** (*Маджэнта*) — платформа электроннай камерцыі (англ.: e-commerce platform) з адкрытым зыходным кодам, распрацаваная на PHP.

Magento — адна з папулярных платформ электроннай камерцыі. На платформе створана больш за 150 000 інтэрнэт-крам. Код платформы быў спампаваны больш за 2,5 мільёна разоў, і ў 2019 годзе праз сістэмы на базе Magento было прададзена тавараў на 155 мільярдаў долараў. Cтворана больш за 2 000 пашырэнняў для Magento, супольнасць праекта налічвае каля 375 000 удзельнікаў. Па стане на красавік 2021 года Magento займае 2,32 % долі рынку сусветных платформаў электроннай камерцыі.

Magento выкарыстоўвае MySQL або MariaDB, вэб-фрэймворкі Laminas (раней вядомы як Zend Framework) і Symfony. У Magento прымяняюцца канвенцыі аб'ектна-арыентаванага праграмавання і архітэктуры мадэль-від-кантролер (англ.: model-view-controller, MVC).

Гісторыя
--------

Першы публічны рэліз — сакавік 2008 года. У чэрвені 2011 года кампанія *Magento Inc.* была набыта кампаніяй eBay Inc. і прададзена ў 2015 годзе прыватнай інвестыцыйнай кампаніі Permira.

На люты 2013 года, паводле звестак Alexa, Magento — самая папулярная сістэма кіравання Інтэрнэт-крамамі ў свеце.

У студзені 2017 года Magento атрымала чарговыя 250 млн долараў інвестыцый для развіцця на растучых азіяцкіх рынках электроннага гандлю.

У траўні 2018 кампанія *Magento Inc.* была набыта Adobe Inc за 1,68 мільярда долараў. Кампанія Adobe прыняла рашэнне закрыць кіеўскі офіс, у якім працавала больш за 100 чалавек, і засяродзіць распрацоўку ў ЗША.

Канферэнцыі і сертыфікацыя
--------------------------

Magento праводзіць сваю ўласную штогадовую канферэнцыю. Першае мерапрыемства было праведзена ў Лос-Анджэлесе ў 2011 годзе.

Станам на 2019 год у каталогу Magento зарэгістравана больш за 3800 сертыфікаваных распрацоўшчыкаў, і гэты лік расце.

Зноскі
------

1. ↑  Magento Usage Statistics **(нявызн.)**. *trends.BuiltWith.com*. Праверана 29 ліпеня 2022.
2. ↑  Magento Statistics, Market Share, Adoption, and Growth in 2019 (англ.)  **(нявызн.)**?. *Hosting Tribunal* (18 лютага 2019). Праверана 27 верасня 2019.
3. ↑  Top global e-commerce platforms market share 2021 (англ.). *Statista*. Праверана 26 мая 2022.
4. ↑  eBay Agrees to Acquire Magento **(нявызн.)**. Архівавана з першакрыніцы 10 чэрвеня 2011. Праверана 12 чэрвеня 2011.
5. ↑  Magento Commerce Launches as Independent Company Backed by the Permira Funds | Magento(англ.), *Magento*. Праверана 2 сакавіка 2018.
6. ↑  Размеркаванне рынку паміж сістэмамі кіравання інтэрнэт-крамамі на люты 2013 г. **(нявызн.)**. Архівавана з першакрыніцы 10 жніўня 2014. Праверана 28 жніўня 2014.
7. ↑  Magento Raises $250M To Fuel Expansion In Asia **(нявызн.)**. Архівавана з першакрыніцы 28 студзеня 2017. Праверана 19 студзеня 2017.
8. ↑  Adobe to Acquire Magento Commerce (англ.).  Adobe Newsroom. Архівавана з першакрыніцы 24 чэрвеня 2018. Праверана 20 ліпеня 2018.
9. ↑  Miller, Ron.  Adobe to acquire Magento for $1.68B **(нявызн.)**, *TechCrunch*, *Verizon Media* (21 мая 2018). Праверана 5 сакавіка 2019.
10. ↑  Magento Commerce закрывает киевский офис?(руск.), *ДОУ*. Праверана 22 жніўня 2018.
11. ↑  List of all Certified Magento Developers **(нявызн.)**.  www.magecredit.com. Архівавана з першакрыніцы 28 сакавіка 2019. Праверана 28 сакавіка 2019.

Спасылкі
--------

* magento.com — афіцыйны сайт Magento
* Дэма-магазін Magento (англ.)
* Зыходны код Magento Open Source на GitHub (англ.)